Kortisoongebruik | Health24
Posted by: Derick Smit | 2011-06-20
Ek gebruik kortisoonaanvulling vanaf 1995 vir Polymialgea rhumatica - 5 tot 10mg per dag afhangende van ongerief. Ek dra kennis van die voor- en nadele van kortisoon. Ek wil weet of my byniere nog steeds sal funksioneer na al die jare se gebruik en is daar enige manier om myself af te speen van gebruik daarvan en of my byniere dan weer hulle funksie sal hervat. Ek het al probeer om my inname te verminder, maar moes dit hervat met ''n aanvanklike groot dosis aangesien my liggaam in spasma gegaan het. Ek is nou gediagnoseer met diabetes en het ook verlede jaar ''n stent gekry. Kan dit moontlik verband hou met my langdurige gebruik van kortisoon? Dankie by voorbaat.
CyberDoc DerickDiabetes kan verband hou met die langdurige gebruik van kortisoon. Ek stel sterk voor dat jy jou dokter konsulteer om onder toesig die kortisoon gebruik te staak. Hy/sy kan ook bloedtoetse doen om vas te stel of jou byniere korrek funksioneer en ook ander komplikasies vir die langdurige gebruik van kortisoon uit te skakel. GroeteDr Anrich